Last saved by: Klimentová Viera

OKRESNÁ PROKURATÚRA ŽIAR NAD HRONOM 
Nám. Matice slovenskej 6, 965 01 Žiar nad Hronom

Číslo: 1 Pv 373/16/6613-4	Žiar nad Hronom 05.12.2016 
EEČ: 2-52-109-2016
U Z N E S E N I E
Trestná vec:	obv. XXXXX
Trestný čin:	prečin: nezaplatenie dane a poistného podľa § 278 odsek 1 Trestného zákona
Rozhodol: 	prokurátorka Okresnej prokuratúry Žiar nad Hronom 
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvinenej:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX
väzba: nie
ktorá je trestne stíhaná pre trestný čin:
-	prečin: nezaplatenie dane a poistného podľa § 278 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
ako povinne nemocensky a dôchodkovo poistená, samostatne zárobkovo činná osoba pod obchodným menom XXXXX, XXXXX, s miestom podnikania XXXXX, neuhradila poistné na účet Sociálnej poisťovne, pobočka XXXXX, za obdobie 07/2013 – 12/2013, 01/2014 – 12/2014, 01/2015 – 12/2015, 01/2016 – 06/2016 vo výške 4 732,50 €, čím spôsobila Sociálnej poisťovni, pobočka XXXXX, XXXXX, nedoplatok na poistnom vo výške 4 732,50 €,

lebo zanikla trestnosť činu.

Odôvodnenie:
Poverený policajt  Obvodného oddelenia PZ XXXXX uznesením ČVS: ORP-584/ZH-ZH-2016 zo dňa 03. 10. 2016 podľa § 199 ods. 1 Tr. por. začal trestné stíhanie a podľa § 206 ods. 1 Tr. por. vzniesol obvinenie XXXXX za prečin nezaplatenia dane a poistného podľa § 278 ods. 1 Tr. por. na tom skutkovom základe, že ako povinne nemocensky a dôchodkovo poistená, samostatne zárobkovo činná osoba pod obchodným menom XXXXX, IČOXXXXX, s miestom podnikania XXXXX, neuhradila poistné na účet Sociálnej poisťovne, pobočka XXXXX, za obdobie 07/2013 – 12/2013, 01/2014 – 12/2014, 01/2015 – 12/2015, 01/2016 – 06/2016 vo výške 4 732,50 €, čím spôsobila Sociálnej poisťovni, pobočka XXXXX, XXXXX, nedoplatok na poistnom vo výške 4 732,50 €.

XXXXX vo svojej výpovedi dňa 03. 11. 2016 uviedla, že je živnostníkom s predmetom činnosti sprostredkovateľská činnosť v oblasti obchodu s tým, že uzatvára zmluvy a úvery na stavebné sporenie. Ďalej uviedla, že si je vedomá povinnosti platiť odvody do Sociálnej poisťovne, ktoré neuhradila nakoľko sa dostala do finančnej tiesni, keďže rapídne poklesli zmluvy v stavebnom sporení. Napokon uviedla, že celá vec ju mrzí a že sa bude snažiť zaplatiť celý dlh voči Sociálnej poisťovni. 

XXXXX následne uhradila dňa 28. 11. 2016 finančné prostriedky vo výške 4 732,50 € Sociálnej poisťovni, pobočka XXXXX, čo je preukázané príjmovým pokladničným dokladom, ako aj vyjadrením XXXXX, splnomocnenej konať za Sociálnu poisťovňu, pobočka XXXXX, zo dňa 30. 11. 2016. Z uvedeného dôvodu nemá obv. XXXXX už žiaden nedoplatok voči Sociálnej poisťovni. 

Z odpisu z registra trestov  a vykonanej lustrácie vyplýva, že obv. XXXXX nebola za obdobný čin v predchádzajúcich 24 mesiacoch postihnutá a rovnako nebolo trestné stíhanie za obdobný čin v predchádzajúcich 24 mesiacoch voči nej zastavené z dôvodu zániku trestnosti trestného činu.

Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 

Podľa § 86 ods. 1 písm. e) Trestného zákona trestnosť trestného činu zaniká  aj vtedy, ak ide o trestný čin nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol  oboznámiť s jeho výsledkami.

	Na základe týchto skutočností som rozhodla tak, ako je uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Klimentová 
prokurátorka